Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1136

5. LAP KIS FAJLAGOS AKTIVITÁSÚ ANYAGOK (LSA-I) UN szám 2912, 2976, 2978, 2980, 2981 1. Anyagok 1.1 Az LSA-I azon radioaktív anyagok három csoportja közül az első, amelyeknek fajlagos aktivitása természetüknél fogva korlátozott, vagy amelyekre becsült közepes fajlagos aktivitáshatárok vonatkoznak. Az LSA-I anyagokhoz tartoznak: 2912 Kis fajlagos aktivitású radioaktív anyagok (LSA-I), m.n.n., 2976 Tórium-nitrát, szilárd, 2978 Urán-hexafluorid, hasadó, engedményes vagy nem hasadó, 2980 Uranil-nitrát-hexahidrát-oldat, 2981 Uranil-nitrát, szilárd. 1.2 A kis fajlagos aktivitású (LSA-I) anyagok olyan radioaktív anyagok, amelyeknél a sugárzási szint egy küldeménydarab tartalmától vagy a csomagolás nélküli rakománytól 3 m távolságban árnyékolás nélkül nem haladhatja meg a 10 mSv/h (1000 mrem/h) értéket, és a következő leírások valamelyikének megfelelnek: 1.2.1 Ércek, amelyek természetben előforduló radionuklidokat tartalmaznak (pl. urán, tórium); vagy 1.2.2 Urán- és tóriumérc koncentrátumok természetben előforduló radionuklidokkal; vagy 1.2.3 Besugárzatlan természetes urán, szegényített urán vagy természetes tórium; vagy 1.2.4 Besugárzatlan természetes urán, szegényített urán vagy természetes tórium tartalmú szilárd vagy folyékony vegyületek vagy keverékek; vagy 1.2.5 Nem hasadó radioaktív anyag, amelyre nézve az A2-érték nincs korlátozva. 1.3 Hasadóanyagok LSA-I anyagokként nem fuvarozhatók. 2. Csomagolás/küldeménydarabok 2.1 Az LSA-I anyagok csomagolásokban, konténerekben, tartálykocsikban vagy tankkonténerekben fuvarozhatók, feltéve, hogy – a csomagolás, amely tartálykocsi, tankkonténer vagy konténer is lehet, az IP-1 vagy IP-2 ipari küldeménydarabokra vonatkozó előírásokat (lásd a 2.7 Függelék 2.4 és 2.5 pontját) az LSA-I anyagok állapotának megfelelően, mint azt a 3. táblázat tartalmazza, kielégíti; – a tartálykocsiknak, konténereknek és tankkonténerekken ugyancsak ki kell elégíteniük a 2.7 Függelék 2.7 pontjának követelményeit; – az anyag a csomagolásba oly módon van berakva, hogy rendes fuvarozási körülmények között a tartalom kiszabadulása és az árnyékolás csökkenése ne következzen be.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes